Hietikolla
Me olemme kahden.
 Suhiseva, raskas merituuli
 ja suolaisen hiekan tuoksu –

 Tämä on rakkaus.
 Alastomat ruumiimme
 värisevät sähköä,
 ja sielueläintemme hullut silmät
 tuijottavat toisiaan
 läheltä, läheltä.

 Me olemme nuoria,
 me kuulumme tänä yönä toisillemme.
 Ei ole maata eikä taivasta.
 Ei ole ihmisiä, ei ole jumalia.
 On vain kaksi toisiaan kietovaa käärmettä
 suloisen viileällä hietikolla:
 me!